**PATVIRTINTA**

 Šiaulių r. Kuršėnų meno mokyklos

 Direktoriaus 2018-12-03 įsak. Nr. V-40

**ŠIAULIŲ R. KURŠĖNŲ MENO MOKYKLOS GABIŲ / TALENTINGŲ MOKINIŲ UGDYMO (IR SKATINIMO) TVARKOS APRAŠAS**

**I. PASKIRTIS**

1. Šiaulių r. Kuršėnų meno mokyklos gabių / talentingų mokinių ugdymo (ir skatinimo) tvarkos aprašo (toliau – tvarkos aprašas) paskirtis – sudaryti pagrindą gabių talentingų mokinių ugdymo sistemai mokykloje.

2. Tvarkos aprašas parengtas atsižvelgiant į Gabių vaikų ir jaunimo ugdymo programą, patvirtintą Lietuvos Respublikos švietimo ir mokslo ministro 2009 m. sausio 19 d. įsakymu Nr. ISAK- 105.

3. Tvarkos aprašo paskirtis:

3.1. atpažinti gabius / talentingus mokinius, pasižyminčius aukštu gebėjimų lygiu;

3.2. sudaryti sąlygas mokinių gebėjimų vystymuisi mokomojoje ir popamokinėje veikloje;

3.3. skatinti gabių / talentingų mokinių norą mokytis, aktyviai dalyvauti šalies, tarptautiniuose projektuose ir konkursuose, ugdyti mokinių kūrybiškumą, iniciatyvumą, atsakingumą;

3.4. paskatinti mokinius, užėmusius prizines vietas konkursuose, festivaliuose, dailės olimpiadose;

3.5. gerinti ugdymo pagalbos gabiems mokiniams kokybę;

3.6. skatinti mokinių tėvus aktyviai dalyvauti mokyklos veikloje ugdant gabių / talentingų mokinių gabumus.

 4. Tvarkos apraše vartojamos sąvokos:

4.1. **Gabūs vaikai** - tai vaikai, galintys efektyviai įgyti žinių ir mokėjimų; juos pritaikyti naujoms problemoms spręsti; sparčiai mokytis iš patirties. Jų intelektinių gebėjimų lygis yra labai aukštas ir yra lenkia panašios patirties ir aplinkos bendraamžius savo vienos ar kelių mokslo sričių akademiniais pasiekimais. Šiems vaikams būdingas aukštas kūrybiškumo lygis;

4.2.**Talentingi vaikai** – tai vaikai, turintys ypatingų gebėjimų, kurie pasireiškia vienos ar kelių meno sričių pasiekimais.

**II. GABIŲ / TALENTINGŲ MOKINIŲ BRUOŽAI**

5. Bendrieji intelektiniai gebėjimai:

5.1. sparti pažintinė raida;

5.2. gera atmintis, plačios bendrosios žinios, interesai;

5.3. turtingas žodynas;

5.4. smalsumas, imlumas naujai informacijai, greitas ir lengvas naujos informacijos įsiminimas;

5.5. lengvas ir greitas mokymasis.

6. Specialieji meno gebėjimai:

6.1. nuodugniai domisi meno sritimis;

6.2. turi meninių gebėjimų dailėje;

6.3. turi vidutinę mokymosi motyvaciją, noriai lanko pamokas;

6.4. turi puikius muzikinius gebėjimus, muzikinę atmintį, ritmo pojūtį;

6.5. yra kūrybiški.

7. Mokymosi dalykų pasiekimų įvertimai tik 10 balų.

8. Mokiniai yra įvairių konkursų ir kitų tikslinės paskirties renginių **prizinių vietų** laimėtojai, laureatai, diplomantai.

**III. GABIŲ / TALENTINGŲ MOKINIŲ UGDYMAS, SKATINIMAS**

9. Mokytojai, dirbantys su gabiais / talentingais mokiniais:

9.1. skiria didesnio sudėtingumo užduotis pagal vaiko gebėjimus ir brandą;

9.2. padeda mokiniams mokslo metų pradžioje išsikelti mokymosi tikslus uždavinius, pabaigoje vykdo refleksijas, į kurias įtraukiami ir tėvai;

9.3. parengia kiekvieniems mokslo metams gabiųjų/talentingų mokinių ,,**Tikslinio ugdymo programas“**;

9.4. kryptingai ruošia mokinius respublikiniams, tarptautiniams atlikėjų, dailė darbų konkursams;

9.5. organizuoja autorines mokinių parodas / koncertus- rečitalius;

9.6. numato gabių / talentingų mokinių ugdymo gaires rengiant metodinių grupių metines veiklos programas;

9.7. aptaria veiklos su gabiais / talentingais mokiniais rezultatus metodinių grupių posėdžiuose;

9.8. skiria mokiniams papildomas konsultacijas ruošiantis konkursams, derina tai su mokinių tėvais;

9.9. vykdo profesinį orientavimą, informuoja mokinius apie galimybes mokytis aukštesnės pakopos meninio, muzikinio ugdymo įstaigose.

10. Mokyklos administracija skatina gabius / talentingus mokinius:

10.1. mokyklos direktoriaus padėkomis;

10.2. pilnai / iš dalies apmokamomis ekskursijomis;

10.3. skaitmeninėmis padėkomis mokyklos internetiniame puslapyje, socialiniuose tinkluose;

10.4. sudaro sąlygas dalyvauti nacionaliniuose, tarptautiniuose projektuose konkursuose (apmoka dalyvio mokestį, kelionės išlaidas);

10.5. atsižvelgiant į turimus asignavimus skiria mokytojams trečią savaitinę pamoką papildomam gabių / talentingų mokinių ugdymui;

10.6. atleidžia mokinius, dalyvavusius tarptautiniuose, respublikiniuose, regiono atlikėjų konkursuose, nuo to pusmečio kontrolinių atsiskaitymų, akademinių koncertų, egzaminų.

**IV. PERSPEKTYVOS IR GALIMYBĖS**

11. Organizuoti nuolatinę gabių/talentingų mokinių stebėseną, kokybinių pasiekimų, pažangos analizę, vykdyti tyrimus.

12. Įrengti rubriką interneto svetainėje „Mes jais didžiuojamės“.

13. Pagerti konkursinių renginių nugalėtojus mokyklos stende „Mokslo metų pasiekimai“.

14. Organizuoti geriausių mokinių dešimtuko rinkimus.

15. Organizuoti mokslo metų geriausių ir talentingiausių mokinių, mokytojų ir jų tėvelių pagerbimo šventę mokykloje.

16. Paskatinti mokytojus, kurių mokiniai užėmė prizines vietas / tapo laureatais konkursuose.

17. Pareikšti mokytojams padėkas už mokinių ruošimą konkursams.

18. Organizuoti meistriškumo pamokas aukštesnės pakopos meninio, muzikinio ugdymo įstaigose.

19. Įgyvendinti sutrumpintų (nepilnų) mokslo metų strategiją (dalį užduočių atliekant ne mokykloje, o namuose).

20. Teikti Lietuvos Seimo, Švietimo ir mokslo ministerijos, Šiaulių rajono tarybos ir administracijos apdovanojimui mokinius ir jų mokytojus, pasiekusius puikių rezultatų tarptautiniuose ir nacionaliniuose konkursiniuose renginiuose.

 ­­­­­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_